अति भए खती हुन्छ भन्थे सायद त्यस्तै हो कि कुन्नि वातावरणीय प्रतिकूलता आयो वा भित्रभित्रै भाइरसले खायो आँपमा फल होइन फूल जति सबै धर्तीमा छायो आशाउमंगले भरिएको यो मन त्यसरी नै कुँडिएर आयो जसरी कि कुर्सीमा बस्नेले अरू कसैलाई गन्दै नगन्दा मबाहेक अरू पनि छन् नभन्दा कबुलनामा कागजी खोस्टो मान्दा जनताभन्दा जदौ गर्ने ठूलो ठान्दा , अनि कुर्सीको लागि मुख बाउनेले म र मेरा मात्र खोजी हिँड्दा सिध्दान्त होइन शक्ति रोज्दा सिकाउनेको बुई चढ्दा , यो उहिलेको कुरुक्षेत्र जस्तो रणसंग्राम पो भयो मन चस्किएर आयो ।